RABBI STEWART WINOGRAD Elämäntapana 512
Ihmisten rakastaminen Jumalan valtakuntaan... yksi kerrallaan.
Shalom Jerusalemista! On ilo olla jälleen TV7-mispochan seurassa.
Mispocha tarkoittaa hepreaksi "perhettä".
Haluan kiittää Marttia, Mirjaa ja koko TV7-tiimiä -
mahdollisuudesta ohjelman tekemiseen.
Olen Stewart Winograd, messiaaninen juutalainen rabbi -
ja juutalainen Jeshuan seuraaja. Minä ja Chantal-vaimoni perustimme -
Reach Initiative International -järjestön.
Reach Initiative International toimii Valko-Venäjällä -
entisessä Neuvostoliitossa.
Toimimme myös Intiassa, Israelissa ja Pohjois-Amerikassa.
Matkustamme myös muualla maailmassa kertomassa -
juutalaisuudesta ja siitä, mitä Jumala tekee juutalaisten parissa.
Tulemme käymään myös Suomessa lähitulevaisuudessa.
Tänään puhun 512-elämäntyylistä.
Selitän aivan kohta, mitä se tarkoittaa.
Tämä on perustavanlaatuinen sanoma tavasta, jolla elämme ja palvelemme.
Minulla ja vaimollani on opetuslapsia kolmessa maassa, -
Israelissa, Intiassa ja Valko-Venäjällä.
Joitakin on myös Pohjois-Amerikassa.
Näytämme esimerkkiä 512-elämäntyylistä ja opetamme siitä.
Se on ihmisten rakastamista Jumalan valtakuntaan.
Jotta voi elää elämää, johon Jeshua on kutsunut meidät, -
on hyvin tärkeää laittaa perusasiat kuntoon -
Jumalan kansana ja Jeshuan seuraajana.
Mitä tarkoitan? Kun pelasin koripalloa collegessa, -
monet nuoret miehet joukkueessamme -
osasivat kuljettaa taitavasti. He pompottivat palloa jalkojensa välistä -
tai selkänsä takaa. He osasivat donkata taitavasti.
He kierähtivät ilmassa.
Valmentajamme muistutti meitä kuitenkin aina siitä, -
että ellemme laita perusjuttuja kuntoon, -
meistä ei koskaan tule voittajajoukkuetta.
Herra puhui minulle vuosia sitten: -
"Monet kansastani ovat uppoutuneet syvällisiin asioihin, -
mutta he viittaavat kintaalla yksin- kertaisille asioille, perusasioille."
Herra sanoi: -
"Tee sanomistasi yksinkertaisia ja helposti lähestyttäviä."
Hän tarkoitti: "Tuo ihmiset takaisin perusasioiden äärelle -
ja anna heille työkaluja, jotta he voivat soveltaa niitä."
Siunattuja ja Herralle mieluisia eivät Kirjoitusten mukaan ole ne, -
jotka kuulevat sanan tai jotka tietävät paljon, -
vaan ne, jotka kuulevat ja toimivat.
Ne, jotka kuulevat Sanan ja tekevät sen mukaan.
Sanoma auttaa laittamaan -
Jumalan valtakunnan perustavimman- laatuiset periaatteet käytäntöön -
jokapäiväisessä elämässä.
512-elämäntyyli ― ihmisten rakastaminen Jumalan valtakuntaan -
yksi kerrallaan.
Kun ajatellaan sitä, että Jeshua jätti taivaan kirkkauden, -
minkä luulet olleen syynä?
Mikä sai Jeshuan jättämään taivaan kirkkauden ja ihanuuden -
ja tulemaan maailmaan, jota synti turmelee?
Täällä Hänet ymmärrettäisiin väärin. Häntä pilkattaisiin.
Häntä hakattaisiin ja nöyryytettäisiin. Lopulta Hänet ristiinnaulittaisiin.
Mikä oli Hänen ensisijainen motiivinsa?
Se käy selvästi ilmi Raamatusta. Jeshua sanoi Luuk. 19:10:ssä: -
"Ihmisen Poika on tullut etsimään ja pelastamaan sitä, mikä kadonnut on".
Kaikkien tuntema Joh. 3:16: "Sillä niin on Jumala maailmaa rakastanut, -
että hän antoi ainokaisen Poikansa, -
ettei yksikään, joka häneen uskoo, hukkuisi, -
vaan hänellä olisi iankaikkinen elämä."
Raamatusta voimme nähdä, että Jeshuan päämotiivi -
oli asettaa ennalleen Israelin kansa, Hänen valittu kansansa, -
ja tuoda heille pelastus, -
ja tuoda Israelin kansan kautta pelastus maailman kaikille ihmisille.
Kun olemme Jeshuan seuraajia, -
Jumala haluaa, että ymmärrämme Hänen sydämensä päämotiivin -
eli pelastuksen tuomisen juutalais- kansalle ja maailman kansoille.
Olen huomannut kokemuksestani erään asian. Tutkimukset tukevat sitä.
Tutkimuksia on tehty eritoten länsimaissa.
Kun uskovat ovat vaeltaneet Herran kanssa pari vuotta, -
heistä suurimmalla osalla on rajoitettu vaikutus uskosta osattomiin.
Parin vuoden kuluttua siitä, kun he ovat lähteneet seuraamaan Herraa, -
monet uskovat puhuvat uskostaan harvoin.
Monillakaan ei ole sydämen taakkaa kadotettujen voittamisesta.
Niistäkin, joilla on taakka kadotetuis- ta, monet eivät kerro uskostaan.
En ole tutkija. En ole laulaja enkä tanssija.
Jumala teki minusta strategisen suunnittelijan.
Hän teki minusta strategisen palvelijan. Sydämelläni on taakka -
Jumalan kansan auttamisesta täydemmin Jeshuan sydämeen, -
jotta Israelin ja maailman kadotetut löydettäisiin ja pelastettaisiin.
Kun tutkin tätä, eräs asia tuli mieleeni.
Se liittyy siihen, miten haluan auttaa teitä Jumalan kansana.
Me uskovina kuulemme usein, -
että meidän pitää saarnata evankeliumia tai evankelioida.
Olen huomannut, että kun meitä käs- ketään saarnaamaan evankeliumia -
ja evankelioimaan, kaikki hyvät uskovat sanovat: "Kyllä ja aamen."
Koemme sen tärkeäksi.
Olen myös huomannut, että tietämättämme tai tietoisesti -
mielessämme pyörii samanaikaisesti muita ajatuksia.
Hyvät uskovat, kuten sinä, sanovat itselleen: -
"En ole evankelista.
Siten en osaa tai en halua evankelioida.
En ole myöskään saarnaaja.
Siten en osaa tai en halua saarnata evankeliumia."
Tänään haluan keskustelumme tarpeita varten -
laittaa ruksit ilmausten "evankeliointi" ja "saarnata evankeliumia" ylle.
Tahdon korvata ne ilmauksella -
"ihmisten rakastaminen Jumalan valtakuntaan yksi kerrallaan".
Selitän, miten se toimii.
Miten alkoi suhteemme Jumalaan, Isäämme?
Se syntyi Hänen aloitteestaan.
Hän näki meidät lampaina, joilla ei ole paimenta -
ja jotka kulkivat laveaa tietä kohti kadotusta -
ja kulkivat pimeydessä. Ja Hän välitti.
Hänellä oli suunnitelma Maan perustamisesta asti.
Hän tulisi pelastamaan meidät Messias Jeshuan elämän, -
kuoleman ja ylösnousemuksen kautta.
Jumalan Poika, Israelin Messias antaisi kertakaikkisen uhrin, -
jotta saisimme syntimme anteeksi -
ja pääsisimme takaisin Jumalamme, Luojamme, Isämme, yhteyteen -
ja vaeltaisimme Hänen kanssaan päivittäin. Hän vuodatti elämäämme -
suuren rakkautensa ja armonsa.
Vastasimme siihen ottamalla vastaan Jeshuan ja Hänen uhrinsa.
Raamatun mukaan meidän järjellinen jumalanpalveluksemme -
tai järjellinen vastauksemme Herran suureen rakkauteen ja armoon -
on se, että rakastamme Häntä koko sydämestämme, -
sielustamme, mielestämme ja voimas- tamme. Se on ensimmäinen käsky.
"Rakasta Herraa, sinun Jumalaasi, koko sydämestä, sielusta, mielestä -
ja voimasta." Toinen tapa ilmaista se on "täydellinen antautuminen".
Jeshua sanoi, että jos joku tahtoo olla Hänen opetuslapsensa, -
hän ottakoon ristinsä päivittäin ja seuratkoon Häntä.
On siis olemassa iso ero uskovan ja opetuslapsen välillä.
Jumala haluaa meidän olevan opetuslapsia, jotka rakastavat Häntä, -
antavat itsensä eläväksi uhriksi -
ja antavat Hänen johdattaa ja ohjata elämän läpi.
Toinen suuri käsky kulkee ensimmäisen rinnalla.
Jeshua sanoi, että nämä kaksi suurta käskyä -
"rakasta Jumalaa" ja "rakasta lähimmäistä kuin itseäsi" -
ovat Vanhan testamentin, tooran, Mooseksen opetuksen kiteymä.
Miten rakastamme lähimmäistä niin kuin itseämme?
Rakastamme lähimmäistämme niin kuin itseämme, -
kun koemme jatkuvasti Jumalan rakkautta meitä kohti.
Merkityksemme ja arvomme ei riipu siitä, mitä pystymme tekemään, -
eikä lahjoistamme ja kyvyistämme, -
vaan siitä, että Jumala, Isä, Luoja, rakastaa meitä suunnattomasti.
Tiedän, että joidenkin uskovien on vaikeaa -
kokea tämä valtava Isän rakkaus heitä kohtaan.
Rukoilen juuri nyt, että jokainen tätä opetusta kuunteleva -
saisi kokea tuoreella tavalla Isän rakkauden heitä kohtaan.
Sinä olet ainutlaatuinen. Hän loi sinut juuri sellaiseksi kuin olet.
Olet Hänelle erityinen. Olet Hänelle rakas.
Olet erittäin rakastettu poika tai tytär.
Kun pystymme kokemaan Jumalan rakkauden näin, -
silloin pystymme rakastamaan itseämme.
Emme voi rakastaa lähimmäistämme, ennen kuin rakastamme itseämme.
Kun rakastamme itseämme, -
voimme antaa Jumalan rakkauden virrata meistä muihin.
Siksi sanomme, -
että kaksi suurinta käskyä ovat kaikkia varten.
Ehket ole evankelista tai saarnaaja, -
mutta kaksi suurinta käskyä ovat perustavanlaatuiset -
kaikille Jeshuan seuraajille, jotka ovat ottaneet Hänet Herrakseen.
Näiden kahden suuren käskyn pohjalta -
suuri juutalainen apostoli Paavali, pakanoiden apostoli, -
joka oli esimerkki sinulle ja minulle Jeshuan juutalaisena seuraajana, -
teki yhteenvedon tästä Ef. 5:1―2:ssa.
Siksi kutsun tätä 512-elämäntyyliksi.
Haluan teidän muistavan sen ja palaavan aina Ef. 5:1―2:een, -
jotta voitte virkistää itsenne sen kautta.
512-elämäntyyli ― ihmisten rakastaminen Jumalan valtakuntaan -
yksi kerrallaan.
Luen kohdan. Ef. 5:1―2.
"Olkaa siis Jumalan seuraajia, niinkuin rakkaat lapset, -
ja vaeltakaa rakkaudessa, niinkuin Kristuskin rakasti teitä -
ja antoi itsensä meidän edestämme lahjaksi ja uhriksi, -
Jumalalle 'suloiseksi tuoksuksi'."
Ottakaa mallia Jeshuasta. Niin tässä sanotaan.
Matkikaa Häntä ja vaeltakaa rakkaudessa.
Mitä tulee mieleesi, kun ajattelet Jeshuan elämää?
Kun ajattelen Jeshuan elämää, ajattelen elämää, elämäntyyliä, -
jota vahvasti leimasivat uhrautuva antaminen -
ja uhrautuva palveleminen muiden hyväksi.
Tämä on Jeshuan elämäntyyli.
Hän antoi ja antoi, uhrautui ja uhrautui, -
ja palveli muiden hyväksi.
Niin Hän eli maan päällä, ja Raamatun mukaan meidän pitäisi matkia Häntä -
ja rakastaa muita uhrautuvasti toisten hyväksi.
Tapaan sanoa näin: Jotta voi todella rakastaa jotakuta, -
täytyy välittää hänen jokapäiväisistä tilanteistaan ja ongelmistaan, -
mutta ei ainoastaan niistä. Täytyy välittää myös -
hänen Jumala-suhteestaan ja ikuisuuskohtalostaan.
Sanon sen uudelleen. Jotta voi todella rakastaa jotakuta, -
täytyy välittää hänen jokapäiväisistä tilanteistaan ja ongelmistaan, -
mutta ei ainoastaan niistä. Täytyy välittää myös -
hänen Jumala-suhteestaan ja ikuisuuskohtalostaan.
Siksi Heprealaiskirjeessä, joka on osoitettu messiaanisille juutalaisille,-
Messiaan ruumiille, meille uskoville, -
sanotaan, että meidän pitää rohkaista toinen toistamme rakkauteen -
ja hyviin tekoihin, koska välitämme toistemme Jumala-suhteesta -
ja Jumalan valtakunnan tarkoituksista meidän kaikkien kauttamme.
Meidän tulee kantaa huolta uskosta osattomien ikuisuuskohtalosta.
He kulkevat laveaa tietä kadotukseen. Sen ei saa olla meille yhdentekevää.
Meidän on ymmärrettävä, että Jumala haluaa käyttää meitä, rukouksiamme,-
asenteitamme, sanojamme ja tekojamme, -
niin että rakastamme heidät Jumalan valtakuntaan yksi kerrallaan.
Meistä jokainen pystyy siihen.
Meistä joka ikinen pystyy siihen.
"[...]Jumalan seuraajia [...] ja vaeltakaa rakkaudessa, -
niinkuin Kristuskin rakasti teitä ja antoi itsensä meidän edestämme -
lahjaksi ja uhriksi, Jumalalle 'suloiseksi tuoksuksi'."
Jotkut sanovat: "En ole ulospäin suuntautunut, sosiaalinen -
enkä hyvä rakastamaan." Vastaan näin: -
Miten tulee hyväksi jalkapalloilijaksi?
Harjoittelemalla ja tutkimalla.
Jatkat harjoittelua ja tutkimista. Harjoittelet harjoittelemistasi.
Miten tulee yhä paremmaksi pianonsoittajaksi?
Harjoittelemalla ja tutkimalla. Jatkat harjoittelua ja tutkimista.
Tulet yhä paremmaksi.
Miten tulee paremmaksi ihmisten rakastamisessa Valtakuntaan?
Joskus kun kyse on hengellisistä asioista, alamme leijua ilmassa.
Heprealaisen ajattelun mukaan -
hengelliset asiat vaikuttavat tapaan, jolla elämme jalat maassa.
Jos haluat tulla paremmaksi ihmisten rakastamisessa Valtakuntaan, -
harjoittelet ja tutkit.
Siitä pitää tehdä tarkoituksella tavoite.
Täytyy tehdä päätös ja sitoumus, -
että tulee paremmaksi päivä päivältä, viikko viikolta.
Jotkin päivät ovat parempia, toiset huonompia, -
mutta päätät tulla paremmaksi ihmisten rakastamisessa Valtakuntaan
Se pitää sisällään perheenjäsenet, työtoverit, naapurit, -
opiskelukaverit ja kaikki, joita kohtaamme arkielämässämme.
Se pitää sisällään myös apteekin tai marketin kassan, -
parturin, kampaajan tai kynsienhoitajan. Se voi olla kuka vain.
Minulla on tapana ainakin rukoilla hiljaa mielessäni -
minua palvelevan asiakaspalvelijan puolesta.
Sanotaan, että istun parturissa.
Rukoilen: "Herra, kiitos parturista.
Siunaa häntä ja avaa hänen sydäntään, ellei hän tunne Jeshuaa, -
niin että hän tuntisi Jeshuan rakkauden ja pelastuksen.
Jos on jotakin, mitä voisin sanoa hänelle -
tai miten voisin rohkaista häntä, Herra, näytä se minulle."
Herra antaa usein sanoja lausuttavaksi ihmisille.
Joskus ihmiset alkavat itkeä.
Kerran söin ravintolassa ja sanoin tarjoilijalle: -
"Oletko kuullut tänään yhtäkään hyvää uutista?" - "Enpä oikeastaan."
"Minulla on sinulle hyviä uutisia. Saanko kertoa?"
Huomaa, että kysyin lupaa. Ihmisiä pitää kunnioittaa.
Kun he antavat luvan, he kuuntelevat.
Hän antoi luvan. Sanoin: "Tiedätkö mitä? Jumala on Isäsi.
Hän haluaa sinun tietävän, että Hän tietää kaiken, mitä olet kokenut.
Hän rakastaa sinua, -
ja Hänellä on hyvä suunnitelma tulevaisuutesi varalle." Hän alkoi itkeä
Juttelimme hetken, ja sain rukoilla hänen kanssaan.
Minä ja Chantal opetamme, koulutamme ja mallinnamme tätä -
opetuslapsillemme.
Olemme perustaneet neljä seurakuntaa Valko-Venäjällä.
15―18 vuotta sitten nuori juutalaismies nimeltään Jan eli kadulla.
Hänen isoisänsä oli selviytynyt holokaustista.
Hän eli kadulla alkoholistina ja rikkinäisenä.
Yksi seurakuntamme jäsen harjoitti 512-elämäntyyliä.
Hän rakasti ihmisiä Jumalan valtakuntaan.
Hän alkoi ystävystyä Janin kanssa.
Lopulta Janin sydän avautui Jeshuan rakkaudelle.
Hän otti Jeshuan vastaan Vapahtajanaan.
Seurakuntalainen teki toisen uhrauksen.
Hän kutsui Janin asumaan kotiinsa.
Jan löysi perheen seurakunnastamme Minskissä.
Yhä useampi rakasti häntä uhrautuvasti, -
koska ihmisiä pitää myös rakastaa kypsyyteen -
opetuslapseuttamalla heitä.
Ajan myötä Jan sai rahastostamme korottoman mikrolainan.
Autoimme häntä perustamaan juutalaisen suutarinliikkeen Minskiin.
Yhytimme hänet kokeneiden liike- miesten kanssa. He auttoivat häntä.
Nyt Janilla on menestyvä suutarinliike, josta hän saa elantonsa.
Hänellä on oma talo, koska Jumala on siunannut häntä.
Hän johtaa teinien rukoustiimiä. Hän palvelee seurakunnan teinejä.
Hän auttaa teinejä nousemaan Jeshuan vahvoiksi seuraajiksi.
Kun olen Intiassa, minusta on ihmeellistä, -
miten ympärilleni kerääntyy nuoria israelilaisia.
Noin 40 000―50 000 israelilaisnuorta käy Intiassa vuosittain.
Monet etsivät vastauksia guruilta ja mystikoilta.
Jumala antaa minulle rakkautta näitä nuoria kohtaan.
Tapaan sanoa, että Stewartin rakkaus on pientä, -
mutta Jumalan rakkaus Stewartissa on suurta.
Olen näiden nuorten seurassa. He etsivät rakkautta vääristä paikoista.
Kun juttelen heidän kanssaan, -
Jumala antaa valtavaa myötätuntoa heitä kohtaan.
Koen heitä kohtaan lähes samanlaista rakkautta kuin omia lapsiani kohtaan.
Jumala tulee voitelemaan sinut samalla tavalla, -
kun antaudut rakastamaan ihmisiä Jumalan valtakuntaan yksi kerrallaan -
ja harjoittamaan 512-elämäntyyliä.
Vuosia sitten vaimoni oli lentokentällä Minskissä.
Siellä oli eräs äiti ja lapsi, jotka tulivat Ukrainasta.
Tytöllä oli happinaamari. Pyhä Henki puhui vaimolleni.
On hyvin tärkeää olla vastaanottavainen Pyhälle Hengelle.
Pyhä Henki sanoi: "Kysy, tarvitsevatko he apua."
He olivat lentäneet Ukrainasta. Tytöllä oli parantumaton syöpä.
Häntä ei voitu auttaa Ukrainassa. Valko-Venäjällä oli sairaala, -
jossa oli erikoislaitteet ja -lääkärit.
He voisivat mahdollisesti auttaa Elenaa, joka oli 8-vuotias.
He tulivat Minskiin. Äiti ei tuntenut kaupungissa ketään.
Hän ei tiennyt, missä sairaala on. Hän oli epätoivoinen.
Vaimoni sanoi: "Vien teidät sairaalaan ja autan teitä."
Vaimoni ja seurakunnan eräs toinen jäsen -
palvelivat Elenaa ja äitiä yhä uudelleen ja uudelleen.
Jatkuvuus on hyvin tärkeää.
Elena otti vastaan Jeshuan. Ja Elisa-äiti otti vastaan Jeshuan.
Meillä oli suuret odotukset, että Elena parantuisi.
Ikävä kyllä niin ei käynyt.
Hänen sydämensä pysähtyi, kun hän oli 8-vuotias.
Äiti kertoi, että kun Elena tunsi elämänsä päättyvän, -
hän kohotti kätensä Herralle ja ylisti Häntä.
Tiedämme, että tapaamme Elenan taivaassa, koska Chantal-vaimoni -
ja seurakuntamme muut jäsenet Minskissä elivät 512-elämäntyyliä -
ja rakastivat hänet valtakuntaan.
Jatkoimme Elisan palvelemista. Kun hän palasi Ukrainaan, -
seurakuntamme jäsenet vierailivat hänen luonaan Ukrainassa.
He tukivat häntä ja soittelivat hänelle.
Ystävät, tämä on elämää, jonka Jumala on antanut meille.
Se on palkitsevaa elämää. Mutta jotkut sanovat ja minäkin sanon, -
ettei se ei ole helppoa. Liha ja luonto sotivat tällaista elämäntyyliä vastaan.
Haluan pysyä sisäisellä ja fyysisellä mukavuusalueella.
En halua astua ulos. Mutta tiedättekö, mitä olen huomannut?
Jos yrittää ajaa autoa tavaratilasta käsin, -
tuntuu ahtaalta eikä pääse eteenpäin.
Mutta jos ajaa hyvää autoa kuljettajan penkiltä, -
voi kruisailla pitkin tietä mukavasti ja kauas.
Meidät on luotu elämään 512-elämäntyyliä -
matkien Jeshuaa ja eläen uhrautuvasti rakastaen ja palvellen muiden hyväksi.
Mitä itse saamme? Enemmän siu- nauksia, koska annamme enemmän.
Emme ole ahtautuneita tavaratilaan.
Jos yritämme keskittää kaiken energiamme, voimamme, aikamme -
ja resurssimme itseemme, -
menetämme päämäärämme Herrassa.
Jumala on tarkoittanut meidät elämään Jeshuan tavoin uhrautuvasti.
Jos haluat pitää meihin yhteyttä, -
käy kotisivuillamme osoitteessa www.reachinitiative.com.
Tutustu kotisivuihimme ja työmuotoihimme.
Tilaa myös uutiskirjeemme ja pidä meihin yhteyttä.
Annamme tervetuliaislahjan kaikille uusille uutiskirjeen tilaajille.
Teemme laaja-alaisesti työtä holokaustista selviytyneiden parissa.
Jakov Levin, holokaustista selviyty- neiden liiton varapuheenjohtaja, -
on kirjoittanut muistelmateoksen.
Autoimme kääntämään sen englanniksi.
Uutiskirjeen tilaajat saavat muistelma- teoksen digitaalisessa muodossa.
Tahdomme myös pyytää teitä harkitsemaan, -
voisitteko kutsua meidät seurakuntaanne Suomessa.
Jumala on laskenut sydämelleni, että tulisin Suomeen.
Voitte ottaa yhteyttä kotisivujemme kautta. Ja vielä yksi kutsu.
Teemme vuosittain tutustumismatkan itäeurooppalaiseen juutalaisuuteen.
Vierailemme Auschwitzissa Puolassa ja Schindlerin tehdasmuseossa.
Sitten viemme teidät Valko-Venäjälle palvelemaan holokaustista selviytyjiä -
heidän kodeissaan sekä syöpäsairaita lapsia, orpoja ja muita hädänalaisia.
Saatte tutustua messiaaniseen seurakuntaamme, -
jonka perustimme 20 vuotta sitten.
Jos haluat mukaan matkalle tai lasten ja nuorten Chalutsim-leirille, -
ota yhteyttä kotisivujemme kautta. Kerromme mielellämme lisää.
Kiitos, että seurasit ohjelmaa. Toivottavasti sanoma rohkaisi.
Shalom, shalom ja siunausta Jerusalemista!
Täyttäköön Jumala teidät rakkaudellaan ja Hengellään -
ja virratkoon se ympärillesi. Shalom!
Suomennos: Marianne Tenetz